Ibisser

Ibisser (Threskiornithidae) er en familie af fugle i ordenen Pelecaniformes. De findes i store dele af verden, og de fleste arter lever i vådområder, men der er også arter i tørre åbne områder og i skovområder. De er alle mellemstore til ret store fugle med et langt, lige og flat næb (skestorkene) eller et langt buet næb (ibisser). Man mente tidligere at de to grupper, som er lette at kende fra hinanden, udgjorde hver deres underfamilie i ibis-familien, men DNA-undersøgelser har vist, at en sådan opdeling ikke er mulig (nogle ibis-slægter er nærmere beslægtet med skestorke end med andre ibis-slægter).

I Danmark yngler én art, den europæiske skestork, som kun har været regelmæssig i landet siden 1996. Desuden forekommer sort ibis, en art som er vidt udbredt i varmere lande, også som en sjælden besøgende i Danmark, og et par forsøgte at yngle i 2016 (det slog fejl); man forventer dog, at den på grund af de stigende temperaturer og den ekspanderende population i Sydeuropa også med tiden vil etablere sig i Danmark. To øvrige arter fra familien forekommer i Europa: Den sjældne eremitibis fra Syd- og Mellemeuropa som kun overlevede på grund af et intensivt bevaringsprogram (den uddøde i kontinentet, men blev genetableret ved hjælp af individer ynglet i zoologiske haver), og hellig ibis, som er hjemmehørende i Afrika og blev anset for at være hellig i det gamle Egypten, men i senere årtier er nogle sluppet fri i Europa, hvor arten nu har etableret populationer i sydlige og vestlige dele af kontinentet og anses for at være invasiv.

Arter 

 Slægt Threskiornis
 Hellig ibis, Threskiornis aethiopicus
 Madagaskaribis, Threskiornis bernieri
 Réunionibis, Threskiornis solitarius (Uddød)
 Indisk ibis, Threskiornis melanocephalus
 Australsk ibis, Threskiornis molucca
 Stråhalset ibis, Threskiornis spinicollis
 Slægt Pseudibis
 Rødkronet ibis, Pseudibis papillosa
 Hvidskuldret ibis, Pseudibis davisoni
 Kæmpeibis, Pseudibis gigantea
 Slægt Platalea (Skestorke)
 Skestork, Platalea leucorodia
 Lille skestork, Platalea minor
 Afrikansk skestork, Platalea alba
 Australsk skestork, Platalea regia
 Gulnæbbet skestork, Platalea flavipes
 Rosaskestork, Platalea ajaja eller Ajaia ajaja
 Slægt Geronticus
 Eremitibis, Geronticus eremita
 Kapibis, Geronticus calvus
 Slægt Nipponia
 Japansk ibis, Nipponia nippon
 Slægt Bostrychia
 Olivenibis, Bostrychia olivacea
 São Tomé-ibis, Bostrychia bocagei
 Plettet ibis, Bostrychia rara
 Hadadaibis, Bostrychia hagedash
 Lappet ibis, Bostrychia carunculata
 Slægt Theristicus
 Blygrå ibis, Theristicus caerulescens
 Brilleibis, Theristicus melanopis
 Brunnakket ibis, Theristicus caudatus
 Andesibis, Theristicus branickii
 Slægt Cercibis
 Spidshalet ibis, Cercibis oxycerca
 Slægt Mesembrinibis
 Grøn ibis, Mesembrinibis cayennensis
 Slægt Phimosus
 Brun ibis, Phimosus infuscatus
 Slægt Eudocimus
 Hvid ibis, Eudocimus albus
 Rød ibis, Eudocimus ruber
 Slægt Plegadis
 Sort ibis, Plegadis falcinellus
 Hvidmasket ibis, Plegadis chihi
 Punaibis, Plegadis ridgwayi
 Slægt Lophotibis
 Mankeibis, Lophotibis cristata

Noter

Kilder 
 Danske navne på alverdens FUGLE Arkiveret version fra juli 2013.
 Gill, F & D Donsker (Eds). 2015. IOC World Bird List (v 5.1). . Arkiveret